Rettshjelploven

Rettshjelploven (fullt navn lov om fri rettshjelp) er en norsk lov som ble vedtatt i 1980 og trådte i kraft i 1981.

Loven fastsetter regler for fri rettshjelp, som er en sosial støtteordning med formål å sikre nødvendig juridisk bistand til personer som ikke selv har økonomiske forutsetninger for å kunne ivareta et rettshjelpsbehov av stor personlig og velferdsmessig betydning. Fri rettshjelp betales helt eller delvis av staten.

Fri rettshjelp kan gis som:

 fritt rettsråd
 fri sakførsel
 fritak for rettsgebyr

Fri rettshjelp omfatter ikke bistand som dekkes av andre ordninger eller som kan erstattes på annen måte, herunder gjennom oppnevnelse av forsvarer eller bistandsadvokat i straffesaker etter straffeprosessloven.

Referanser

Eksterne lenker
 Lovdata

Norske lover